
	1.
	Noteikumu projekts
 Informācijas sistēmu izvietošanas un datu centru drošības prasības
	Iebildums
Tieslietu ministrija, ņemot vērā pēdējos negatīvos notikumus kiberdrošības jomā (Latvijas valsts meži, Ceļu satiksmes drošības direkcija), nonāk pie viedokļa, ka šobrīd ir būtiski padziļināti vērtēt minēto problēmu ietekmes uz tieslietu nozares informācijas sistēmām, un to izpētei nepieciešams papildu laiks, tādēļ Tieslietu ministrija projektu vērtēs atkārtoti un par to sniegs papildu atzinumu.
 
Piedāvātā redakcija
-
	Uldis Rudziks (TM)

	2.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums
Lūdzam papildināt projekta anotācijas 5. sadaļu ar informāciju par Komisijas 2024. gada 17. oktobra Īstenošanas regulas (ES) 2024/2690, kas attiecībā uz DNS pakalpojumu sniedzējiem, TLD nosaukumu reģistriem, mākoņdatošanas pakalpojumu sniedzējiem, datu centru pakalpojumu sniedzējiem, satura piegādes tīkla nodrošinātājiem, pārvaldītu pakalpojumu sniedzējiem, pārvaldītu drošības pakalpojumu sniedzējiem, tiešsaistes tirdzniecības vietu, tiešsaistes meklētājprogrammu un sociālās tīklošanās pakalpojumu platformu nodrošinātājiem un uzticamības pakalpojumu sniedzējiem nosaka Direktīvas (ES) 2022/2555 piemērošanas noteikumus attiecībā uz kiberdrošības risku pārvaldības pasākumu tehniskajām un metodiskajām prasībām un precizē gadījumus, kad incidentu uzskata par būtisku, kā arī Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), ieviešanu projektā.
Piedāvātā redakcija
-
	Viesturs Blūmentāls (TM)

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Projekta anotācijā minēts, ka "papildus izvērtējama paziņošanas nepieciešamība saskaņā ar Direktīvu (ES) 2015/1535." Saistībā ar minēto lūdzam minēto izvērtējumu nodrošināt projekta saskaņošanas ietvaros un, ja projekts ir paziņojams saskaņā ar minēto direktīvu - papildināt projektu ar informatīvo atsauci uz minēto direktīvu, norādot, ka tiesību normas saskaņotas ar Eiropas Komisiju un dalībvalstīm atbilstoši šai direktīvai.
Piedāvātā redakcija
-
	Viesturs Blūmentāls (TM)

	4.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Lūdzam izvērstāk skaidrot, kādas tieši Eiropas Parlaments un Padomes 2006. gada 12. decembra Direktīvas 2006/123/EK par pakalpojumiem iekšējā tirgū 15. panta 2. punkta tālākajos apakšpunktos (norādot konkrētu apakšpunktu vai apakšpunktus) ietvertām prasībām atbilstošas prasības tiek projektā paredzētas, kā arī izvērstāk skaidrot minēto prasību atbilstību katram no direktīvas 15. panta 3. punkta tālākajos apakšpunktos minētajiem nosacījumiem. Līdzīgu skaidrojumu lūdzam sniegt attiecīgi minētās direktīvas 16. panta 1. punkta trešās daļas un 3. punkta pirmā teikuma kontekstā.
Piedāvātā redakcija
-
	Viesturs Blūmentāls (TM)



